recursal/SuperWikiNEXT-32B huggingface dataset:
**טדי יזמות והפקות בע"מ** היא חברת יזמות, פיתוח והפקות טלוויזיה, אשר הוקמה בשנת 1973 על ידי טמירה ודודו ירדני.

היסטוריה
--------

חברת "טדי הפקות" הוקמה בשנת 1973 ושמה מורכב מראשי התיבות של שמות מנהליה: **ט**מירה ו**ד**ודו **י**רדני. החברה החלה את דרכה בהפקות הצגות ילדים כאשר בסוף שנות ה-70 של המאה ה-20 ולאחר הצלחת מופע שהפיקה לגרי אקשטיין, החלה החברה לייצג אמנים רבים, ביניהם יהודית רביץ, קורין אלאל, סי היימן, להקת בנזין, חיים צינוביץ' ויגאל בשן.

בתחילת שנות ה-90 של המאה ה-20 הפיקה החברה מרתוני סטנד-אפ, ערבי ה"קומדי סטור" בבית ציוני אמריקה. כשהוקם ערוץ 2 הפכו המופעים לתוכנית טלוויזיה שזכתה להצלחה מסחררת. בין המשתתפים היה גם צביקה הדר. במשך השנים הפיקה החברה תוכניות טלוויזיה שזכו, כמעט כולן, להצלחה גדולה. ביניהן ניתן למנות את התוכניות "שמש", "לא נפסיק לשיר - כוכב נולד", "הפיג'מות", "השיר שלנו", "השמיניה" ו"נולד לרקוד". התוכנית המצליחה ביותר שהחברה חתומה עליה ומזוהה עמה היא "כוכב נולד". טדי היא המפיקה הראשית ומשמשת כסוכנת של רוב הכוכבים שצמחו בתוכנית.

בשנת 2000 היא הקימה בשיתוף עם אייל B את "סטודיו אייל B" בישגב ואחר כך היא הקימה את אולפני דאבי דאב.

בשנת 2007 היא הקימה בשיתוף חברת אינטרנט זהב את אתר Tedy.tv, מיזם טלוויזיה באינטרנט שבו ניתן לצפות ברבות מהתוכניות שהפיקה החברה, אך המיזם הפסיק לפעול לאחר מספר חודשים.

בשנת 2013 השיקה טדי הפקות פורמט טלוויזיה חדש לתוכנית שירה, ביוזמתו של יואב צפיר, בשם "הכוכב הבא". הפורמט (שנקרא באנגלית Rising Star) נמכר לכ-25 מדינות ברחבי העולם, כולל גרסה המשודרת לעולם הערבי.

בנובמבר 2017 החלו שידורי הערוץ "טדי - קטעים פה", בהפקת החברה, בערוץ 15 ללקוחות "פרטנר TV", והחל מ-10 באפריל 2019 משודר הערוץ גם ב-HOT וב-NEXT TV באפיק 70 והחל מה-30 באפריל 2019 משודר גם באפיק 10.

תוכניות מבית היוצר של "טדי הפקות"
---------------------------------

* 
* תוכנית אירוח - "אופירה וברקוביץ'" (2017) .
* "חדשות הערב (מהדורת חדשות)" (2002), "מחר שבת" (2017), "הם גדולים" (2017).
* תוכניות קומיות - "סברי מרנן" (2017).
* תוכניות ילדים - "הפיג'מות" (1998-2000).
* סדרות נוער - "השמיניה" (2005-2007, 2013-2014), "הנפילים" (2007-2008), "תיכון השיר שלנו" (2009-2010), "אליפים" (2011-2013), "יומני החופש הגדול" (2012-2013), "שוברי גלים" (2014-2016), "אובוי" (2016), "פוראבר" (2018-רץ), "גיבור אמיתי" (2019), "פרסונל פופ סטאר" (2020-2021), "שומקום" (2022).
* קומדיות מצבים - "שמש" (1997-2004), "שחר" (2001-2002).
* הצגות - "דודי שמחה" 1977.
* תוכניות ריאליטי - "כוכב נולד" (2003-2012).
* 
* 
*

ראו גם
------

* שידורי קשת
* ערוץ טדי
* ערוץ ההומור
* ערוץ ביפ

קישורים חיצוניים
----------------

* 

* אתר האינטרנט הרשמי של טדי יזמות והפקות
* טדי יזמות והפקות, ברשת החברתית פייסבוק

הערות שוליים
------------

1. ↑  ערן גבאי, סמייל מדיה משיקה אתר תוכן בשיתוף טדי הפקות, באתר TheMarker‏, 10 בספטמבר 2007
2. ↑  מעיין כהן, כוכב לא נולד ברשת, באתר TheMarker‏, 8 באוקטובר 2008
3. ↑  אתר למנויים בלבד נתי טוקר, קשת מייצאת עוד פורמט: "הכוכב הבא" נמכר לגוף שידור צרפתי, באתר TheMarker‏, 7 באוקטובר 2013
4. ↑  לי-אור אברבך, ‏פורמט "הכוכב הבא" נמכר לרשת ABC האמריקאית, באתר גלובס, 18 בנובמבר 2013
5. ↑  לי-אור אברבך, ‏"הכוכב הבא" נמכר לסין, באתר גלובס, 18 ביוני 2014

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 45ca2f32-7bf3-4003-aa93-54552d328d53

 |
**שייטת סיירות המערכה השלישית** הייתה שייטת של הצי המלכותי קצרת מועד של סיירות מערכה שלחמה כחלק מהצי הגדול במהלך מלחמת העולם הראשונה.

הקמה
----

 אה"מ אינווינסיבל
שייטת סיירות המערכה השלישית הוקמה בשנת 1915, עם החזרה למים הביתיים של שתיים משלושת סיירות המערכה מסדרת אינווינסיבל - אינווינסיבל ואינפלקסיבל - בעקבות קרב איי פוקלנד והמערכה בדרדנלים. אליהם הצטרפה אחותם אינדומיטבל, ובפיקודו של אדמירל משנה סר הוראס הוד, הטייסת התבססה ברוזית', סקוטלנד.

קרב יוטלנד
----------

* אינווינסיבל - ספינת הדגל של אדמירל משנה הוראס הוד; קפטן א.ל. קיי
* אינפלקסיבל - קפטן אי.ה.פ. היטון-אליס
* אינדומיטבל - קפטן פ.ו. קנדי

ב-31 במאי 1916, השתתפה השייטת - שצורפה ל"גרנד פליט" ("הצי הגדול") ולא לצי הקרב של דייוויד ביטי - בקרב יוטלנד. במהלך הקרב,אינווינסיבל נפגעה בצריח "Q" שלה על ידי מטח מסיירת המערכה הגרמנית SMS ליצו, אשר גרם לפיצוץ אדיר. הספינה נשברה לשניים וטבעה עם אובדן כל הצוות שלה, שכלל 1,021 איש, מלבד שישה. אדמירל הוד היה בין ההרוגים.

אחרי יוטלנד
-----------

עם אובדן אינווינסיבל ועוד כמה סיירות מערכה ביוטלנד, השייטת לא נדרשה עוד. אינדומיטבל ואינפלקסיבל הועברו לשייטת סיירות המערכה השנייה ביוני 1916.
פירוש נוסף ערך זה עוסק בכתב עת ישראלי למדעי הרוח. אם התכוונתם למונח המתאר הזדככות או טיהור, ראו קתרזיס.
**קתרסיס: כתב עת לביקורת במדעי הרוח והחברה** הוא כתב עת הרואה אור פעמיים בשנה ועוסק בביקורת מחקרית של מדעי הרוח והחברה בישראל ויוצא לאור בהוצאת כרמל. את כתב העת ייסדה בשנת 2004 עמותת "מצרף", והעורכים הראשונים היו יוחנן גלוקר, דורון מנדלס ומשה שוקד. עד 2017 התפרסמו 27 גליונות. 

כל חוברת נפתחת במאמר המותח ביקורת על צד זה או אחר של התנהלות מערכת ההשכלה הגבוהה בישראל ולעיתים גם בעולם האקדמי הבינלאומי. רוב המאמרים עוסקים בספרי מחקר שונים שרואים אור בשפה העברית. מאמרים אלה מנתחים את הטקסט ומבקרים את המתודולוגיה המחקרית בה השתמש המחבר ונכתבים על ידי מומחים בתחומם. מטרת כתב העת היא להעלות את הרמה האקדמית בישראל על ידי חשיפת טעויות, כשלים ועוותים בספרים שהמבקרים רואים כבעלי רמה מחקרית נמוכה. בצד זאת, גם משבחים ספרים בעלי רמה גבוהה. כל גיליון מסתיים במאמר "זיכרון לראשונים" שבו נסקרים חייו ותרומתו המדעית של אחד מגדולי החוקרים במדינת ישראל שהלך לעולמו ולאחריו מתפרסם מאמר מאת אותו חוקר. בכל גיליון יש מספר עמודים ובהם מצוטטות אמירות שכתב איש תקשורת או אקדמיה, המגלות אי-ידיעות בסיסיות בתחומי ידע שונים, ולאחריהן מועמדות הטעויות על תיקונן.

חברי המערכת הם הפרופסורים דורון מנדלס, יוחנן גלוקר, אלון הראל, יהודה פרידלנדר ועמוס אדלהייט. במועצת המערכת חברים: דוד בר-גל, איל זמיר, דניאל שפרבר, ששון סומך, עמנואל סיון, אסא כשר, רחל בירנבאום, מנחם פרידמן, משה גיל, אלישע קימרון, אהרון קנטורוביץ', חנה רוזן, משה שוקד, מאיר שטרנברג, וראובן שיינדלין.

קישורים חיצוניים
----------------

* כתב העת לקריאה מלאה באתר פסיק, הספרייה הדיגיטלית
* אתר האינטרנט הרשמי של קתרסיס
* אתר קתרסיס - אתר נוסף, עדכני.
* אתר למנויים בלבד יצחק לאור, תיקון שגיאות אינו דבר של מה בכך, באתר הארץ, 23 ביוני 2017
שלט זיכרון לדוד מלמדוביץ בפארק דוד במרום נווה**דוד מלמדוביץ** (1913 – 16 בדצמבר 1995) היה מפקד מחוז של בית"ר ופעיל במפלגת הצה"ר בפולין, מפקד באצ"ל וסגן ראש עיריית רמת גן.

חייו
----

נולד בעיר ביילסק פודלסקי בפולין בשנת תרע"ג, לאפרים ולשרה בת זאב אפלבוים. קיבל חינוך מסורתי וכללי. בפולין הכיר את מנחם בגין והשניים הפכו לידידים, ידידות שנמשכה כל חייהם.

עלה לארץ ישראל בשנת 1935. התגייס לאצ"ל והיה למפקד. כמו כן, שימש ככתב עיתון המשקיף ברמת גן. בשנת 1944 נעצר בלטרון על ידי הבריטים והוגלה לאריתריאה ולסודן. הוא שוחרר אחרי שנה, ונעצר בשנית אחרי פיצוץ מלון המלך דוד בירושלים. לאחר שחרורו נעצר פעם נוספת ב-5 באוגוסט 1947 יחד עם מנהיגי הצה"ר וראשי עיריות.

בשנת 1947 נבחר לראשונה לחבר מועצת העיר רמת גן מטעם תנועת החרות. במהלך השנים כיהן בתפקידים בכירים בעירייה, ובשנת 1955 נבחר לסגן ראש עיריית רמת-גן. היה גם חבר הוועד הפועל של הסתדרות העובדים הלאומית, יושב ראש תנועת החרות ברמת גן. בשנת 1961 היה חבר במשלחת הישראלית בקונגרס הבין-לאומי לוועדות סוציאליות של האו"ם שהתקיים בטורקיה. בשנת 1969 החליט להתמודד ברשימה עצמאית, א-מפלגתית, בשם "רמת גן לאזרח".

היה ציר במספר קונגרסים ציוניים: בקונגרס הכ"ג (1951) ובקונגרס הכ"ד (1956). כיהן גם כמזכיר הכללי של קופת חולים לעובדים לאומיים בישראל.

נפטר ב-16 בדצמבר 1995 ונקבר בבית הקברות נחלת יצחק.

משפחה
-----

בשנת 1937 נשא לאישה את בלומה בת מאיר בסס. ב-1942 נולד להם בנם מאיר וב-1949 נולדה בתם שרה.

הנצחה
-----

ב-1996 יצא ספר לזכרו. בשכונת מרום נווה ברמת גן הוקם "פארק דוד" על שמו, והוא הפארק השני בגודלו בעיר.

מרוץ הספארי רמת גן על שם דוד מלמדוביץ.

קישורים חיצונים
---------------

ויקישיתוף מדיה וקבצים בנושא **דוד מלמדוביץ** בוויקישיתוף

הערות שוליים
------------

1. 1 2  דוד מלמדוביץ : ניסן תרע"ג-כסלו תשנ"ו 1913–1995 / כתיבה והפקה - מרים משעל, באתר הספרייה הלאומית
2. 1 2 3 4 5 6  דוד תדהר (עורך), "דוד מלמדוביץ", באנציקלופדיה לחלוצי הישוב ובוניו, כרך ט (1958), עמ' 3295
3. ↑  מנחם בגין, בשלושים השנים שנפגשנו לראשונה, חרות, 8 באפריל 1963
4. 1 2  מודעות ברכה לדוד מלמדוביץ, המשקיף, 1 בפברואר 1942
5. ↑  25 שנה לכהונתו הרצופה של דוד מלמדוביץ במועצת עיריית רמת גן, מעריב, 26 באוקטובר 1972
6. ↑  עמוד 18, מעריב, 26 באוקטובר 1972
7. ↑  דוד מלמדוביץ באתר GRAVEZ
8. ↑  ברכות להולדת הבת, חרות, 26 באוגוסט 1949
9. ↑  מרוץ ספארי רמת-גן על שם דוד מלמדוביץ' ז"ל, פורטל החינוך עיריית רמת גן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302167105171
* ISNI: 0000 0001 0832 7567
* VIAF: 160805628
* WorldCat (עם VIAF): 160805628

 |
עצמות כף רגל שמאל.
עצם המסרק החמישית (שמאלית). מימין מבט צידי, משמאל מבט תיכון.
**עצמות המסרק נקראות** גם **עַצְמוֹת מְתוֹךְ הָרֶגֶל, עַצְמוֹת הַמָּתוֹךְ** (TA: Ossa metatarsi; Ossa metatarsalia) ובאנגלית: **metatarsal bones או metatarsus** הן חמש עצמות המסווגות כעצמות ארוכות. ממוקמות בין עצמות שורש הרגל לגלילים (עצמות אצבעות כף הרגל), ויחד איתם הן מרכיבות את שלד כף הרגל. 

אחת המחלות הידועות בעצמות המסרק היא מחלת פרייברג הנגרמת כתוצאה מהפרעה באספקת הדם לרקמה (נמק אווסקולרי) בעצמות המסרק בכף הרגל. המחלה מתאפיינת בכאבים, נפיחות ונוקשות בקדמת כף הרגל (בגב כף הרגל ותחתית) עד לחוסר יכולת לדרוך על כף הרגל.

כל אחת מחמש עצמות המסרק מופרקת בצידה המרוחק עם אחת האצבעות. שמה של כל עצם ניתן לה לפי האצבע אליה היא מופרקת - עצם המסרק הראשונה מופרקת עם האצבע הראשונה (הבוהן הגדולה), עצם המסרק השנייה מופרקת עם האצבע השנייה וכך הלאה לכיוון צידי כף הרגל.

מבנה אנטומי
-----------

המבנה האופייני של עצמות המסרק כולל **גוף** (Corpus ossis metatarsi) ארוך ושני קצוות: **בסיס** (Basis ossis metatarsi) - הקצה המקורב של העצם, בנוי בצורת טריז ומופרק עם עצמות שורש הרגל ועם עצמות המסרק הסמוכות לו, ו**ראש** (Caput ossis metatarsi) - הקצה המרוחק של העצם, מעוגל ומופרק עם הגליל המקורב של האצבע המשויכת לו.

למספר עצמות מאפיינים מיוחדים:

* **עצם המסרק הראשונה** - עבה, קצרה וחזקה מארבע עצמות המסרק האחרות. בסיסה מופרק לעיתים רחוקות בלבד עם עצם המסרק השנייה. ראשה מופרק בתחתיתו עם שתי עצמות ססמואידיות זעירות. **העצמות הססמואידיות של הבוהן הגדולה** (Ossa sesamoidea pedis), משולבות בגידי השרירים המניעים של הבוהן הגדולה, נושאות את משקל הגוף. בבסיס העצם נאחזים השרירים השוקתי הקדמי והשוקיתי הארוך.
* **עצם המסרק השנייה** - העצם הארוכה מהחמש. לבסיסה מבנה זוויתי המופרק עם עצמות הטריז של שורש הרגל כך שהוא מהווה אבן ראשה של קשת כף הרגל הרוחבית האחורית (קשת כף הרגל הרוחבית הקדמית נמצאת באזור ראשי עצמות המסרק).
* **עצם המסרק החמישית** - בסמוך לבסיסה, בחלקה הצידי, בולטת **גבששת** (Tuberositas ossis metatarsi quinti [V]‎). בגבששת נאחז השריר השוקיתי הקצר (fibularis brevis).

ראו גם
------

* עצמות המסרק (כף יד)
* אנטומיה - מונחים
* כרית כף הרגל
* עצמות מסרק קצרות

קישורים חיצוניים
----------------

ויקישיתוף מדיה וקבצים בנושא **עצמות המסרק** בוויקישיתוף
* עצמות המסרק, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4170226-8
* TA98: A02.5.17.001

 |
**וורן זאיר-אמרי** (בצרפתית: **Warren Zaïre-Emery**; נולד ב-8 במרץ 2006 במונטרוי שבצרפת) הוא כדורגלן צרפתי המשחק בעמדת הקשר האחורי בקבוצת פריז סן-ז'רמן מליגת העל הצרפתית ובנבחרת צרפת.

קריירת מועדונים
---------------

זאיר-אמרי גדל במחלקות הנוער של אוברוויליה ופריז סן-ז'רמן. ב-6 באוגוסט 2022 ערך זאיר-אמרי את הופעת הבכורה שלו בקבוצה הבוגרת של פריז סן-ז'רמן, בניצחון 5-0 על קלרמון פוט במסגרת המחזור הראשון בליגת העל הצרפתית לעונת 2022/2023. ב-25 באוקטובר ערך את הופעת הבכורה שלו בליגת האלופות, בניצחון 7-2 על מכבי חיפה במסגרת שלב הבתים לעונת 2022/2023. ב-1 בפברואר 2023 הבקיע את שער הבכורה שלו במועדון, בניצחון 3-1 על מונפלייה במסגרת המחזור ה-21.

**נבחרת צרפת**

ב23\11\18 כבש בהופעת הבכורה בנבחרת צרפת במשחק במוקדמות יורו 2024 נגד גיברלטר בניצחון 14:0 בכך הפך לכובש הצעיר בנבחרת צרפת

נבחרת צרפת עד גיל 17
* אליפות אירופה עד גיל 17 (1): 2022

קישורים חיצוניים
----------------

* וורן זאיר-אמרי, ברשת החברתית אינסטגרם
* וורן זאיר-אמרי, ברשת החברתית טיקטוק
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
חלקת פרחים וחממה חווה לחינוך חקלאי ולימודי הסביבה גן בוטני, ירושלים
**חווה לחינוך חקלאי ולימודי הסביבה** היא מוסד חינוך המהווה מרכז לימודי להוראת מדעי החקלאות ולימודי הסביבה וכולל שטח חקלאי מוגדר. אל החווה מגיעים תלמידי בתי ספר כדי ללמוד את מקצועות מדעי החקלאות ולימודי סביבה.

מאפיינים
--------

החווה החקלאית היא מוסד חינוך ייחודי ללימודי הסביבה והחקלאות. ליבת העשייה בחווה החקלאית מעודדת למידה משמעותית וחווייתית. בחווה החקלאית משולבים תחומי דעת שונים: מדעי החקלאות, לימודי הסביבה, מדעים, אמנויות ותזונה. בחווה החקלאות מיושמות גישות הוראה מגוונות, המשלבות לימודים תאורטיים ועבודה מעשית. בחווה מקנים לתלמידים כישורי חיים ומיומנויות חשיבה, למידה בדרך החקר ועבודת צוות. נערכים בהן ניסויים, עבודות חקר, ביו-חקר ועבודות גמר ברמה של 5 יחידות לימוד.

### ארגון החווה החקלאית ותפעולה

החווה החקלאית היא מסגרת חינוכית עם סמל מוסד, וחלות עליה כל ההנחיות החלות על מוסדות החינוך האחרים. אל החווה החקלאית מגיעים תלמידים מכול המגזרים: יהודים וערבים, מהחינוך הרגיל ומהחינוך המיוחד מגני ילדים, מבתי ספר יסודיים, מחטיבות ביניים ומחטיבות עליונות. התלמידים בחווה החקלאית לומדים בסביבות למידה שונות: בכיתה, בגן הירק, בשטחי נוי, בבוסתנים, בחממות, בפינות חי, במטעים, במרכזי למידה העוסקים באיכות הסביבה, בפינות לחיזוי אקלים, בסביבה אקולוגית ובמרכזים שבהם התלמידים לומדים על תזונה נכונה.

### תוכנית הלימודים

תוכנית הלימודים בחקלאות ולימודי הסביבה מוצעת במערכת החינוך כמקצוע לימודי שכותרתו "מדעי החקלאות", כמקצוע בין-תחומי במהותו, שכן משולבים בו היבטים של מדע, טכנולוגיה, כלכלה, סביבה וחברה. כמקצוע לימודי, תוכנית הלימודים שואפת להקנות לתלמידים ידע, מיומנויות חשיבה ומעשיות, ואוריינות מסוגים שונים, תוך התבססות על ההיבטים של מפעל אנושי זה. חגי ישראל ומסורת משולבים במסגרת התכנים הנלמדים בחוות.

### הסביבה הלימודית

הסביבה הלימודית בחווה כוללת את הלמידה בכיתה ובמעבדה בשילוב עם הפעילות החוץ כיתתית כגינת הירק והנוי, בתי צמיחה ובפינת בעלי החיים.

### צוות חינוכי והכשרה מקצועית למורים לחקלאות ולימודי הסביבה

הצוות החינוכי בחוות החקלאיות כולל מורים לחקלאות המתמחים בהיבטים שונים ומגוונים של ענפי החקלאות, איכות הסביבה, מדעים, גינון טיפולי, טיפול בעזרת בעלי חיים ואורח חיים בריא. הכשרה מקצועית נוספת לפיתוח מקצועי ולימודי תעודה ניתנת למורים במערך השתלמויות במרכז וולקני ובמכללות לחינוך. ישנה הכשרה ייעודית בחוג למדעי הסביבה והחקלאות במכללת בית ברל.

בישראל
------

בישראל יותר מ-40 חוות לחינוך חקלאי ולימודי הסביבה בפריסה ארצית. החוות פועלות במגזר הערבי ובמגזר היהודי. כל חווה מדגישה את ייחודיותה בתחומים שונים, כדוגמת: שילוב מגזרים, שילוב קהילה בחווה או פעילות של תלמידי החווה למען הקהילה, איכות הסביבה, ענף חקלאי כגידול דבורים, מיקום ותנאים פיזיים מיוחדים.

ראו גם
------

* חינוך סביבתי
* פינת חי
* חקלאות
* קיימות

לקריאה נוספת
------------

* דריפוס עמוס (י"ור הוועדה), **חקלאות ולימודי הסביבה**, משרד החינוך, ירושלים תשנ"ד

קישורים חיצוניים
----------------

* מדעי החקלאות, משרד החינוך
* חוות חקלאיות

הערות שוליים
------------

1. ↑
2. ↑  מכללת בית ברל,

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"חווה לחינוך חקלאי ולימודי הסביבה"**.
**ראול גרסיה אסקודרו** (בספרדית: **Raúl García Escudero**; נולד ב-11 ביולי 1986 פמפלונה, נווארה, ספרד) הוא כדורגלן ספרדי המשחק בעמדת הקשר ההתקפי באתלטיק בילבאו.

קריירת קבוצות
-------------

### אוסאסונה

גרסיה נולד בפמפלונה שבקהילה האוטונומית נווארה, ספרד. בגיל צעיר החל לשחק כדורגל, בקבוצה מעירו, אוסאסונה. הופעת הבכורה של גרסיה בקבוצה הראשונה של אוסאסונה הייתה ב-24 באוקטובר 2004, בהפסד חוץ 0–3 נגד ברצלונה. המאמן תחתיו שיחק גרסיה בתקופה זו היה חאבייר אגירה המקסיקני.

שער הבכורה של גרסיה במדי אוסאסונה נכבש ב-26 באוקטובר 2005, בניצחון הביתי 2–3 של אוסאסונה על אתלטיק בילבאו.

### אתלטיקו מדריד

ביולי 2007, לאחר שסייע לאוסאסונה להעפיל לחצי גמר גביע אופ"א, עזב את אוסאסונה וחתם באתלטיקו מדריד ל-5 עונות תמורת 13 מיליון אירו, כאשר את ההעברה של גרסיה לאתלטיקו הוביל מאמן אתלטיקו ומאמנו של גרסיה לשעבר, חאבייר אגירה.

ב-2010 זכה גרסיה עם אתלטיקו מדריד בליגה האירופית, תואר האירופי הראשון של אתלטיקו מאז הזכייה בגביע אירופה למחזיקות גביע ב-1962, ותואר ראשון בקריירה של גרסיה, לאחר ניצחון 1–2 במשחק הגמר על פולהאם. גרסיה ואתלטיקו השלימו זכייה בתואר נוסף כשניצחו 0–2 בסופר קאפ האירופי 2010 את אינטר מילאנו אלופת אירופה ואיטליה ומחזיקת הגביע האיטלקי.

לאחר חידוש החוזה של גרסיה באתלטיקו מדריד, הושאל השחקן בתחילת עונת 2011/2012 לקבוצת נעוריו, אוסאסונה. באותה עונה סייע לאוסאסונה לסיים את העונה במקום ה-7 בטבלה, והיה מלך שערי הקבוצה בליגה באותה עונה, עם 11 שערים ב-33 הופעות.

ב-9 באפריל 2014 הפך לשיאן ההופעות של אתלטיקו מדריד בליגת האלופות בניצחון הקבוצה 0–1 ברבע גמר ליגת האלופות על ברצלונה.

קריירה בינלאומית
----------------

בשנים 2004–2005 שיחק גרסיה במדי נבחרת ספרד עד גיל 19, כאשר לזכותו 7 הופעות ו-4 שערים במדי הנבחרת עד גיל 19.

בין השנים 2006 ל-2009 שיחק ראול גרסיה במדי נבחרת ספרד עד גיל 21, והופיע עם הנבחרת הצעירה של ספרד באליפות אירופה בכדורגל עד גיל 21, בשנת 2009. לזכות גרסיה 20 הופעות במדי הנבחרת הצעירה של ספרד, בהן כבש שער בודד.

לקראת מוקדמות יורו 2016 זומן לראשונה לנבחרת הבוגרת על ידי המאמן ויסנטה דל בוסקה, ערך את הופעתו הבכורה ב-4 בספטמבר 2014 במשחק ידידות נגד צרפת.

תארים
-----

אתלטיקו מדריד
* אליפות ספרד: 2013/2014
* גביע המלך הספרדי: 2012/2013
* הסופר קאפ הספרדי: 2014
* הליגה האירופית: 2009/2010
* הסופר קאפ האירופי (2): 2010, 2012

אתלטיק בילבאו
* הסופר קאפ הספרדי: 2021

קישורים חיצוניים
----------------

ויקישיתוף מדיה וקבצים בנושא **ראול גרסיה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל השחקן באתר הרשמי של אתלטיקו מדריד
* פרופיל השחקן באתר ONE
* פרופיל השחקן באתר ערוץ הספורט

הערות שוליים
------------

1. ↑  Aguirre gets thumbs up from Atlético, באתר אופ"א
2. ↑  ליגת האלופות: אתלטיקו מדריד הדיחה את ברצלונה, באתר וואלה!‏, 9 באפריל 2014
**כוונים - עמותה לקידום צעירים עם צרכים מיוחדים בישראל** היא עמותה שנוסדה בשנת 2003, פרי יוזמתם של איילת שופטי וגידי צור, שניהם בוגרי בית הספר למנהיגות של קרן מנדל. 

מאז הקמתה ב-2003, פועלת עמותת כוונים ליצירת חברה שוויונית, המאפשרת לצעירים עם מוגבלות לממש את יכולותיהם לניהול עצמי משולב בקהילה. קהל היעד של העמותה הוא צעירים עם מוגבלויות פיזיות, חושיות, נכויות הנגרמות כתוצאה ממחלות כרוניות ותסמונות נדירות, פגיעות ראש וצעירים על הרצף האוטיסטי בתפקוד גבוה. לחניכי העמותה פוטנציאל ומוטיבציה לצאת מבית ההורים או ממסגרות של דיור-חוץ-ביתי ולנהל את חייהם באופן עצמאי. בתוך כך, מכשירה העמותה צעירים עם צרכים עם מוגבלויות פיזיות וחושיות שונות לממש את זכויותיהם ויכולותיהם, לתפקד ולהשתלב באופן פעיל ושווה בחברה. על מנת להשיג זאת נוקטת העמותה בגישה ייחודית של שיקום בלתי פורמלי, המבקשת לשלב בין עקרונות החינוך הבלתי פורמלי ועקרונות שיקומיים. 

משרדי העמותה נמצאים בקיבוץ לוחמי הגטאות שליד עכו והיא תומכת בכ-200 מוטבים בשנה בגילאי 10-50 מכל הארץ ומכל המגזרים. העמותה פועלת בעיקר באזור הגליל המערבי (נהריה עד חיפה), עם שלוחות לאזור חיפה, חדרה, נתניה ותל אביב.

תוכניות העמותה
--------------

**מכינות כנפיים -** תוכנית הכשרה לצעירים בני 18-30 לניהול עצמאי משולב בקהילה. לתוכנית זו מגיעים חניכים לתקופה של 2-3 שנים, בה הם גרים יחד עם שותפים בדירות שמפעילה העמותה. במהלך התוכנית החניכים עוברים סדנאות קבוצתיות וליווי אישי לניהול עצמאי בקהילה בכל תחומי החיים - דיור, תעסוקה, חינוך, פנאי, בריאות, השתתפות ומעורבות חברתית ואזרחית. מיקום הדירות בקהילה הוא חלק מאסטרטגית העמותה באינטגרציה וריבוי התנסויות בקהילה. במקביל להכשרות בניהול יום-יומי, משרתים החניכים בשירות לאומי או צבאי, עובדים או מקבלים הכשרות תעסוקתיות או לומדים בלימודים גבוהים.

* מסלול צעירים
* מסלול בוגרים
* מסלול כבדי שמיעה
* מסלול דוברי ערבית
* מסלול רצף אוטיסטי בתפקוד גבוה

**החנות למשמעות** - החנות הממוקמת במשרדי העמותה, מהווה מרכז להכשרה מקצועית בתחומים של עבודה משרדית, קשרי לקוחות ומכירות עבור חניכי העמותה. מוצרי החנות מתמקדים במוצרים של "סחר הוגן", מוצרים מחומרים ממוחזרים או כאלה שנוצרו על ידי אמנים עם מוגבלות. בחנות פועל סניף של חנות הספרים המקוונת סימניה.

**דיור נתמך** - אשכולות – תוכנית המלווה צעירים ובוגרים עם מוגבלות אשר גרים עצמאית בקהילה. התוכנית מספקת מעטפת שירותים לצורך ניהולם העצמאי.

**דירות אימון** - תוכנית עבור צעירים על רצף התקשורתי ולקויי שמיעה, הכוללת התנסות שבועית הכוללת לינת לילה בדירות בקהילה, במטרה להגביר את המסוגלות, המוכנות והמוטיבציה לחיים עצמאיים.

**מועדונית סימני דרך** – מועדונית שיקומית לכבדי שמיעה וחירשים בגילאי 12–15 הכוללות פעילות חברתית, חוגי העשרה, הקניית כישורי חיים ושיפור מיומנויות תקשורת.

**בגובה העיניים** - תנועת נוער שיקומית לצעירים עיוורים ולקויי ראייה בגילאי 10-18, המשלבת פעילות חינוכית, חברה ופנאי עם קבוצת השווים.

קישורים חיצוניים
----------------

* 

* אתר האינטרנט הרשמי של כוונים
* מכינות כנפיים - באתר הביטוח הלאומי
* כוונים, באתר "גיידסטאר ישראל"
* שיקום בלתי-פורמלי - שילוב בין שיקום לחינוך בלתי-פורמלי: היש חיה כזאת? / גידי צור
**ריינה אווילה רמירס אריאנו** היא דמות בדיונית בסדרות הספרים של ריק ריירדן "גיבורי האולימפוס" ו"גורלו של אפולו". היא בת בלונה (אלת מלחמה הרומית) ומשמשת בתפקיד הפראיטור במחנה יופיטר. ריינה לא הייתה אחת מהשבעה עליהם נכתבה הנבואה, אך היא חצויה הרומאית שהחליטה למסור את פסל אתנה פרתנוס חזרה למחנה היווני כדי להשכין שלום בין שני המחנות.

חיי רומנטיקה
------------

כשהייתה באחד ממסעותיה ונוס (אלת האהבה הרומית) אמרה לריינה ששום חצוי לא יביא מרפא לליבה. ריינה חשה רגשות כלפי ג׳ייסון גרייס ופרסי ג׳קסון אבל אף אחד מהבנים לא התאהב בה. מאוחר יותר בגורלו של אפולו הרביעי הבינה שהיא צריכה לגלות מי היא, ושהיא לא צריכה בן או בת זוג עד שתהיה מוכנה לזה בתנאים שלה והצטרפה לציידות ארטמיס (שם הן מתנזרות מגברים ורומנטיקה בכל צורה או דרך)

אופי ומראה
----------

בספרים מתוארת ריינה כנערה יפהפייה בעלת עיניים כהות ושיער ארוך הגולש מתחת לכתפייה, דבר המאפיין אותה במראה הוא הצמה הארוכה שכל הזמן קלועה בשערה.
ריינה נחשבת לבחורה קשוחה, החלטית וחכמה, אך יש לה גם צד דאגני מאוד אותו רואים במיוחד בספר "דם האולימפוס" שם היא דואגת למחנה ולניקו די אנג׳לו השותף לה במסע.

כוחות
-----

משום שריינה בת בלונה יש לה את הכוח להשאיל מכוחה לאחרים. ככל שהכח מועבר ליותר אנשים ככה זה עובד יותר טוב. בנוסף יש לה שני כלבי מתכת העונים לשם אורום וארגנטום (זהב וכסף בלטינית) שיכולים לזהות שקרים, שמשמשים כיד נאמנה, לריינה גם גלימה חסינת כל (אייגיס שהעניקה לה אתנה), ופגאסוס.

משפחה
-----

לריינה יש אחות הנמצאת בראש האמזונות, שמה הוא היילה. היא ברחה מהבית איתה יחד, את היילה רואים בפעם הראשונה בספר ים המפלצות. שתיהן היו העוזרות של קירקה, אמה היא אלת המלחמה בלונה. אביה של ריינה סבל מבעיות נפשיות, ולבסוף הפך להיות אלים. ריינה נאלצה להרוג אותו על מנת להציל את עצמה ואחותה. בנוסף בסוף הספר קברו של הרודן (הספר הרביעי בסדרת הספרים גורלו של אפולו) מספרים שריינה מצטרפת לציידות ארטמיס, כך שאפשר לומר כי הם "משפחתה החדשה"

| **יצירות מאת ריק ריירדן** |
| --- |
| ספרים | 

|  |  |
| --- | --- |
| פרסי ג'קסון והאולימפיים | גנב הברק • ים המפלצות • קללת הטיטאן • הקרב על המבוך • תקוות האולימפוס • גביע האלים |
| גיבורי האולימפוס | הגיבור האבוד • בן נפטון • אות אתנה • בית האדס • דם האולימפוס |
| משפחת קיין והאלים המצריים | הפירמידה האדומה • כס האש • צל הנחש |
| מגנס צ'ייס והאלים של אוסגרד | להב הקיץ • פטיש הרעם • ספינת המתים |
| גורלו של אפולו | האורקל הנסתר • הנבואה האפלה • המבוך הבוער • קברו של הרודן • המגדל של נירון |
| בת המעמקים | בת המעמקים |
| הקרוסאובר"חצויים וקוסמים" | בן סובק • המטה של סראפיס • הכתר של פתולמי |

 |
| עיבודים למדיות נוספות | 

|  |  |
| --- | --- |
| קולנוע | גנב הברק • ים המפלצות |
| טלוויזיה | פרסי ג'קסון והאולימפיים |

 |
| אחר | 

|  |  |
| --- | --- |
| דמויות | פרסי ג'קסון • אנבת' צ'ייס • גרובר אנדרווד • לוק קסטלאן • ג'ייסון גרייס • משפחת קיין • סאלי ג'קסון • הייזל לבסק • פרנק ז'אנג • פייפר מקלין • ליאו ואלדז • תאליה גרייס • ניקו די אנג'לו • ויל סולאס • ריינה אווילה רמירס-אריאנו |

 |
| האלים היווניים והרומים • האלים המצריים • האלים הנורדיים |
***The Best of Dolly Parton*** (בעברית: **הטוב ביותר של דולי פרטון**) הוא אלבום אוסף של הזמרת דולי פרטון, אשר יצא ב-9 בנובמבר 1970 על ידי RCA ויקטור. האלבום הופק על ידי בוב פרגוסון והוא כולל אוסף של שירים שיצאו במהלך הקריירה של פרטון בתוספת של שני שירים חדשים. האלבום הגיע למקום ה-12 במצעד אלבומי הקאנטרי. מתוך האלבום יצא השיר "Mule Skinner Blues (Blue Yodel No. 8)" כסינגל היחיד מהאלבום והוא הגיע למקום ה-3 במצעד שירי הקאנטרי. בנוסף גם היה מועמד לפרס גראמי בקטגוריית "הביצוע הווקאלי הנשי הטוב ביותר בשיר קאנטרי". כ-8 שנים לאחר יציאתו הצליח להגיע למעמד אלבום זהב בארצות הברית עם מכירות של חצי מיליון עותקים במדינה.

הצלחה מסחרית
------------

האלבום הגיע בשיאו למקום ה-12 במצעד אלבומי הקאנטרי האמריקאי אך לא נכנס למצעד האמריקאי הרשמי, אם כי 8 שנים לאחר יציאתו הצליח להגיע למעמד אלבום זהב על מכירות של 500 אלף עותקים.

שבחים
-----

הסינגל של האלבום "Mule Skinner Blues (Blue Yodel No. 8)" גרף מועמדות לפרס גראמי בקטגוריית "הביצוע הווקאלי הנשי הטוב ביותר בשיר קאנטרי".

מיקומי שיא
----------

| 
‏‏‏  **מצעדים ודירוגים (1970)** |
| --- |
| מדינה | מצעד | מיקום שיא |
|  ארצות הברית | בילבורד 200 | - |
| מצעד אלבומי הקאנטרי | 12 |

קישורים חיצוניים
----------------

* מידע על האלבום *The Best of Dolly Parton* באתר MusicBrainz

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 69fd2544-e6fd-4243-a853-a8746ebf24ba

 |
**ג'יימס פיטר קווין** (באנגלית: **James Peter Quinn**‏;  4 בדצמבר 1869 – 18 בפברואר 1951) היה צייר פורטרטים אוסטרלי יליד מלבורן.

ביוגרפיה
--------

הוא למד במשרה חלקית בהדרכתו של פרדריק מק'קבין, בגלריה הלאומית של בית הספר לאמנות בוויקטוריה במלבורן בהנהלת ג'ורג' פולינגסבי ולינדזי ברנרד הול בשנים 1889– 1893. לאחר מכן נסע לפריז ולמד באקדמיה ז'וליאן וב"אקול דה בו-ארטס" בין השנים 1893–1901. הוא בילה זמן מסוים בציור במושבת האמנות אטפלס בצפון צרפת, לצד אוסטרלים אחרים ובהם איזובל ריי, רופרט באני והילדה ריקס ניקולס.

ב־1904 הוא היה צייר פורטרטים מצליח ביותר והציג באקדמיה המלכותית לאמנויות. זכה לשבחים בסלון פריז, בשנת 1912. הוא הוזמן לצייר את ג'וזף צ'מברלין, הדוכסית מיורק והדוכס מווינדזור.

הוא הוסמך כאמן מלחמה רשמי עבור ה- AIF הראשון במהלך מלחמת העולם הראשונה, וצייר קצינים בולטים בצרפת (מה שגרם לחיכוך ניכר עם הרשויות ועמיתיו האמנים).

בשנת 1919 בלונדון צייר קווין את הגנרל היהודי סר ג'ון מונש, מפקד החייל האוסטרלי. מונש, שהוכרז כגנרל בעל התושייה החדשנית ביותר של מלחמת העולם הראשונה, תכנן וביצע עם חמש הדיוויזיות האוסטרליות שלו, והקורפוס הקנדי עם האגף הימני שלהם, את הניצחון המשמעותי בקרב אמיין, 8 באוגוסט 1918. קרב שהביא לסיום מוקדם מהצפוי של מלחמת העולם הראשונה. דיוקנו של קווין היה שייך למשפחת מונש-בנט עד שהוענק לגלריית הדיוקנאות הלאומית של אוסטרליה,  קנברה. דיוקן זה היה המודל בעיצוב מדליית מונש שהוענק מדי שנה לאוסטרלי מצטיין על תרומתו במנהיגות, יושרה ושירות לקהילה האוסטרלית ומחוצה לה. (כפר מונש נקרא על שמו)

משנת 1919 עבד קווין עם חברת תקליטים קנדית, וחזר לאוסטרליה רק בדצמבר 1935 לאחר מות הבן. הוא הצטרף מחדש לחברת האמנים הוויקטוריאנית השמרנית ביותר ואף היה נשיא למשך שנה, אך פתיחותו לאמנות מודרנית לא הפכה אותו לאהוד והייתה בסיס לעימות פומבי עם ראש הממשלה רוברט מנזיס. עם זאת, הוא המשיך להציג את ציוריו ולימד בגלריה הלאומית של בית הספר לאמנות בוויקטוריה. עבודתו הייתה גם חלק מאירוע הציור בתחרות האמנות באולימפיאדת הקיץ 1932.

תערוכת הנצחה נערכה במרכז הוויקטוריאני לאמנויות בשנת 1980.

גלריה
-----

* לויטנט גנרל הארי שוואללויטנט גנרל הארי שוואל
* הרולד פרקרהרולד פרקר
* ליליאן המילטוןליליאן המילטון

קישורים חיצוניים
----------------

ויקישיתוף מדיה וקבצים בנושא **ג'יימס פיטר קווין** בוויקישיתוף

הערות שוליים
------------

1. 1 2  Alison Fraser, **Australian Dictionary of Biography**, Canberra: National Centre of Biography, Australian National University
2. ↑  Eagle, Mary; John Jones (1994). A Story of Australian Painting. Chippendale, NSW: Macmillan Australia.
3. ↑  Lieutenant James Peter Quinn profile". Awm.gov.au. Australian War Memorial.
4. ↑  John Monash, 1919, National Portrait Gallery collection

|  |  |
| --- | --- |
| בקרת זהויות עריכת הנתון בוויקינתונים | 
* ADB: quinn-james-peter-8143
* AGSA: 3530
* GND: 1076060889
* ISNI: 0000 0001 1781 2943
* NGV: 485
* RKD: 208398
* SNAC: w6ms63zd
* Trove: 627400
* ULAN: 500171851
* VIAF: 123063066
* WorldCat: viaf-123063066

 |
אוצרות הטבע של איי קיימן מושכים תיירות נכנסת. חוף שבעת המיילים בגראנד קיימן.
הריחוק של **איי קיימן** ממקומות יישוב אחרים וחוסר באוצרות טבע לא אפשרה **פעילות כלכלית** של ממש פרט לגידול צבי ים לצורך אספקתם לספינות מפרש חולפות. אך אוכלוסיית צבי הים התמעט עד סוף המאה ה-18. היישוב המוקדם התקיים על חקלאות אבל היא לא התפתחה בשל המחסור באדמה מתאימה. דיג, בניית אוניות וייצור כותנה האיצו את ההתפתחות הכלכלית.

הופעתם של אמצעי תחבורה ותקשורת מודרניים בשנות ה-50 של המאה ה-20 הובילה לעלייתם של מה שנחשב כיום כ"שני היסודות" הכלכליים של איי קיימן: בנקאות בינלאומית ותיירות. מחלקת ההשקעה של איי קיימן היא סוכנות ממשלתית שנוצרה כדי לקדם השקעה ופיתוח כלכלי באיי קיימן.

הבום בתחום הכלכלה הבינלאומית מתקשר לכך שבמושבת הכתר אין מס ישיר. אגדה פופולרית טוענת שאנגליה העניקה לאיי קיימן פטור ממיסים משום שתושבי האיים הצילו את רוב קורבנות טביעת עשר הספינות, שבה 10 ספינות בריטיות עלו על שרטון ליד חופי גרנד קיימן ב-1794. בין אם אגדה זו נכונה או לא, הסטטוס הפטור ממסים של איי קיימן משך בנקים וחברות רבות למושבה. יותר מ-40,000 חברות רשומות באיי קיימן, נכון לשנת 2000, מתוכם כמעט 600 בנקים וקרנות נאמנות, עם נכסים העולים על 500 מיליארד דולרים. תאגידים גדולים המבוססים באיי קיימן כוללים את סיגייט טכנולוגיות, SMIC, גרמין וטרנסאושן. בורסת איי קיימן נפתחה ב-1997.

תיירות היא גם מקור הכנסה עיקרי, ואחראית לכ-70% מהתמ"ג וכ-75% מהרווח במטבע זר. תרבות התיירות מכוונת בעיקר לשוק היוקרה, ולנופשים מצפון אמריקה. חופים בתוליים, קניות ללא מס, צלילה ודיג במים עמוקים מושכים לאיים כמעט מיליון מבקרים בשנה. בגלל תעשיית התיירות המפותחת, אזרחים רבים עובדים בתחום זה.

בגלל שהאיים לא יכולים להפיק מספיק סחורה כדי לתמוך באוכלוסייה, בערך 90% מהאוכל והטובין מיובאים. בנוסף לכך, באיים יש מעט מקורות מים טבעיים. התפלת מי-ים היא דרך למנוע בעיה זו. למרות אתגרים אלו, התושבים נהנים מתמ"ג לנפש מהגבוהים בעולם ומאיכות חיים גבוהה.

חינוך הוא חובה באיים עד גיל 16 וניתן בחינם. רוב בתי הספר משתמשים בשיטת החינוך הבריטית. יש 10 בתי ספר יסודיים, אחד לחינוך מיוחד, תיכון וחטיבת ביניים מופעלים על ידי הממשלה, יחד עם לשלושה תיכונים פרטיים. בנוסף לכך יש בית ספר למשפטים, מכללה-אוניברסיטה ובית ספר לרפואה.

קישורים חיצוניים
----------------

ויקישיתוף מדיה וקבצים בנושא **כלכלת איי קיימן** בוויקישיתוף
**The Declaration** (בעברית: **ההצהרה**) הוא אלבומה הרביעי של הזמרת אשנטי, אשר יצא ב-3 ביוני 2008.

על מנת לקדם את האלבום הוציאה הזמרת שלושה סינגלים ביניהם הסינגל "The Way That I Love You". הזמרת אמרה כי היא הקליטה לאלבום לא פחות מ-52 שירים, מתוכם נעשה שימוש ב-15 בלבד. זהו גם אלבומה האחרון שיצא תחת חברת התקליטים The Inc. Records אף על פי שאלבום האוסף שלה שיצא 3 שנים קודם לכן היה אמור להיות האלבום האחרון תחת החברה.

סינגלים
-------

**"The Way That I Love You"** – היה לסינגל הראשון מהאלבום אשר נשלח לרדיו האורבני ב-26 בפברואר 2008 וחודש לאחר מכן יצא גם להורדה דיגיטלית ובאפריל יצא גם לרדיו הקצבי. השיר הגיע למקום ה-37 בארצות הברית ובכך הפך לשיר הראשון שלה מאז 2004 להיכנס ל-40 העליונים ולמקום השני במצעד שירי ה-R&B וההיפ-הופ.

**"Body on Me"** – יצא כסינגל השני מהאלבום ב-10 ביוני 2008 וכסינגל השלישי מתוך אלבומו של הראפר נלי. הקליפ של השיר הגיע למקום הראשון במצעד הקליפים האמריקאי בשבוע הראשון ליציאתו אך מצא את עצמו מחוץ ל-40 העליונים במצעד האמריקאי הרשמי אך בבריטניה הגיע למקום ה-17 במצעד הבריטי הרשמי.

**"Good Good"** – יצא כסינגל השלישי והאחרון מהאלבום ב-16 ביולי 2008 אך נכשל מלהיכנס למצעד האמריקאי הרשמי או לכל מצעד אחר. במצעד שירי ה-R&B וההיפ-הופ האמריקאי הגיע למקום ה-30 בלבד.

סינגלים נוספים
--------------

**Hey Baby (After the Club)** – יצא לאור כסינגל השיווקי הראשון והיחיד מהאלבום ב-16 באוקטובר 2007. השיר לא הצליח להיכנס למצעד של אף מדינה והגיע למקום ה-87 בלבד במצעד שירי ה-R&B וההיפ-הופ האמריקאי.

רשימת רצועות
------------


| The Declaration |
| --- |
| מס' | שם | משך |
| 1. | Intro | 1:05 |
| 2. | The Way That I Love You | 4:27 |
| 3. | You're Gonna Miss | 3:14 |
| 4. | So Over You | 3:59 |
| 5. | Struggle | 4:34 |
| 6. | Girlfriend | 3:30 |
| 7. | Things You Make Me Do (בהשתתפות Robin Thicke)  | 4:28 |
| 8. | In These Streets | 4:24 |
| 9. | Good Good | 3:36 |
| 10. | Body On Me | 3:20 |
| 11. | Mother | 5:10 |
| 12. | Shine | 3:40 |
| 13. | The Declaration | 3:35 |
| 14. | Outro | 0:20 |
| 15. | Why | 4:42 |
| **משך כולל:** | **54:04** |

מיקומי שיא
----------

| 
‏‏‏  **מצעדים ודירוגים (2008)** |
| --- |
| מדינה | מצעד | מיקום שיא |
|  ארצות הברית | בילבורד 200 | 6 |
| מצעד אלבומי ה-R&B/היפ-הופ | 2 |

| 
‏‏‏  **מצעדי סוף שנה (2008)** |
| --- |
| מדינה | מצעד | מיקום שיא |
|  ארצות הברית | בילבורד 200 | - |
| מצעד אלבומי ה-R&B/היפ-הופ | 45 |

קישורים חיצוניים
----------------

* מידע על האלבום *The Declaration* באתר MusicBrainz
* מידע על האלבום *The Declaration* באתר AllMusic
* האלבום *The Declaration* באתר Discogs
* האלבום *The Declaration* באתר ספוטיפיי

הערות שוליים
------------

1. ↑  אשנטי, אייקון, בייביפייס, צ'אד ביטז, קית' ביז, צ'אנל 7, ג'רמיין דופרי, נף-יו, אל.טי הולטון, רודני ג'רקינס, מנואל סיל, פיטר סטנגרד, דיאן וורן, מריו וויננס, ינון יהל

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: d6ed7a96-16a6-3c72-8a58-a1fe9c987787

 |
**ירוניסוס** או **ג'רוניסוס** (ביוונית: **Γερόνησος/Ιερόνησος**, באופן מילולי: האי הקדוש) הוא אי קטן השוכן מול החוף המערבי של קפריסין, כ-18 קילומטרים צפונית לפאפוס. האי אינו מיושב מאז המאה ה-15, חפירות אחרונות חשפו שהוא כלל בעבר מקדש שהוקדש לאפולו בשלהי התקופה ההלניסטית .

תיאור
-----

האי השוכן 280 מטרים מהחוף של מערב קפריסין לא מיושב מאז המאה ה-14 או ה-15. שטחו 26,000 מ"ר והוא מתנשא לגובה של 21.65 מטרים מעל פני הים. מבחינה גאולוגית האי מורכב מקרום קלקרניט (אנ') קשה של טרסות ימיות פליסטוקן המונחות מעל ליבת חוואר רכה.

הכינוי "האי הקדוש" הוא כינוי עתיק. פליניוס הזקן מדבר על אי שנקרא "Hiera", ליד פאפוס, וסטראבון מזכיר מקום שנקרא "Hierocepis" בקרבת פאפוס ואקאמאס. סביר להניח שהשם מתייחס למקדש אפולו שעמד שם במאה ה-1 לפני הספירה.

חפירות
------

האי נחפר לראשונה בשנת 1982 על ידי סופוקלס הדג'יסאבוס בעקבות הצעה לבנות מלון באי. הוא הוכיח במהירות את נוכחותם של שרידים הלניסטיים על האי, מה שעצר את כל הניסיונות הנוספים לבנות על האי. בשנת 1989, ג'ואן ברטון קונלי מאוניברסיטת ניו יורק שמעה על העבודה והתרשמה ממגוון החומרים והצטרפה לחפירות שנמשכות מאז.

בחפירות נקבעו שלוש תקופות שליטה בירוניסוס. כלקוליתית מוקדמת (3800 לפנה"ס), הלניסטית מאוחרת (80-30 לפנה"ס), וביזנטית (המאה ה-6-7 והמאה ה-13). האינטנסיבית ביותר היא התקופה ההלניסטית המאוחרת בתקופה שבה קלאופטרה שלטה בקפריסין. חפצי אמנות שנמצאו באי כוללים מטבעות, כלי חרס, זכוכית וכתובות. קמיעות אבן גיר, זהים לאלו המשמשים במקדשים קפריסאים של אפולו, מצביעים על פעילות פולחנית ופולחן לאפולו. האי ננטש ככל הנראה בעקבות רעידת אדמה הרסנית במאה ה-1 לפנה"ס/לספירה. התיישבות מועטה על האי מתחילה שוב במאה ה-6 לספירה כאשר נבנו מבנים לבעלי חיים.

קישורים חיצוניים
----------------

* משלחת האי ירוניסוס, אוניברסיטת ניו יורק
* משלחת האי ירוניסוס, www.yeronisos.org
* האי ירוניסוס בבלוג Paphos Life כולל תמונות

הערות שוליים
------------

1. 1 2 3 4  Yeronisos: The "Holy Island" off Cyprus | Greek News, web.archive.org, ‏2017-03-13
2. ↑  Yeronisos Island Expedition, web.archive.org, ‏2016-01-05
**פליקס קאמרר** (בגרמנית: **Felix Kammerer**; נולד ב־19 בספטמבר 1995) הוא שחקן קולנוע ותיאטרון אוסטרי. ידוע כמי שגילם את פאול בומר בסרט עטור השבחים "במערב אין כל חדש", המבוסס על הספר באותו שם מאת אריך מריה רמרק.

קריירה
------

פליקס קאמרר הוא בנם של זמרת האופרה אנג'ליקה קירשלאגר והנס פיטר קאמרר.

### תיאטרון

מ-2013 עד 2015 הוא היה חבר באנסמבל הצעיר "הירביגר" של מרזה הורביגר. ב-2015 החל ללמוד באקדמיה לאמנויות הדרמה של ארנסט בוש בברלין, גרמניה, שאותם סיים ב־2019. במהלך לימודיו עבד בתיאטרון הפועלים הברלינאי (Berliner Arbeiter-Theater). בשנת 2017 הופיע בכמה הפקות של התיאטרון הגרמני הברלינאי (Deutsches Theatre Berlin). כן עבד בתיאטרון מקסים גורקי בברלין.

בשנת 2019, החל להופיע בהפקות של הבורגתיאטר בווינה וכן גילם את בהמות בהצגה "האמן ומרגריטה" על פי ספרו של מיכאיל בולגאקוב.

באוקטובר 2020, הוא הופיע בהצגה "בגדי המלך החדשים" על פי הסיפור מאת הנס כריסטיאן אנדרסן. בינואר 2023 חזר לבורגתיאטר בווינה.

### טלוויזיה וקולנוע

ב־2021 הופיע בתפקיד קטן בסרט הטלוויזיה התיעודי "דירר" (Dürer) על חייו של אלברכט דירר.

באביב 2021 ביים אותו אדוארד ברגר לצילומי הגרסה המחודשת של נטפליקס, "במערב אין כל חדש", המבוססת על רומן באותו שם, בו לקח על עצמו את התפקיד הראשי של החייל פאול באומר.

בשנת 2022 הוא הצטלם בעונה השלישית של סדרה "מעבר הרים".

בשנת 2023 קאמרר הופיע בסדרה כל האור שאיננו רואים בפרק הראשון בתפקיד חייל באס אס.

בשנת 2024 החל להצטלם לסרטו של גיירמו דל טורו "פרנקנשטיין".

פרסים והערכה
------------

הוא זכה בפרס נסטרוי בקטגוריית הזכר הצעיר הטוב ביותר בטקס פרסי התיאטרון של נסטרוי ב-2022.

בינואר 2023, הוכרז קאמרר כמי שנכלל ברשימה הארוכה בקטגוריית השחקן הטוב ביותר בפרסי האקדמיה הבריטית לאמנויות הקולנוע והטלוויזיה ה-76.

קישורים חיצוניים
----------------

* פליקס קאמרר, ברשת החברתית אינסטגרם
* פליקס קאמרר, במסד הנתונים הקולנועיים IMDb (באנגלית)


|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1678650010269
* GND: 1219309680
* LCCN: no2023054019
* SUDOC: 271233036
* VIAF: 1532160245349052640008
* WorldCat: viaf-1532160245349052640008

 |
ווליאם אדולף בוגרו - אורסטס מותקף על ידי האריניות

אורסטס מגיע למקדש אפולו על גבי כד יווני מהמאה ה-4 לפנה"ס
**נוטות החסד** (או "בנות החסד", וביוונית Εὐμενίδες) היא טרגדיה יוונית שנכתבה על ידי המחזאי אייסכילוס. המחזה הוא השלישי בטרילוגית המחזות האורסטיאה שבוצעה באתונה במסגרת חגיגות הדיוניסיה בשנת 458 לפנה"ס. המחזה עוקב אחרי אורסטס העומד למשפט אחרי שהרג את אמו, והותקף על ידי האריניות.

עלילה
-----

אורסטס מגיע למקדש אפולו, בעוד האריניות לא מניחות לו. אפולו (שדחף את אורסטס להרוג את אמו) רוצה לעזור וגורם לאריניות להרדם. בעוד הן ישנות הוא אומר לאורסטס להימלט ולנסות להגיע לאתנה. שם היא תוכל לערוך לו משפט. אחרי שאורסטס נמלט רוחה של קליטמנסטרה פונה לאריניות ומעירה אותן כשהיא דורשת נקמה. אפולו דורש מהאריניות להסתלק ממקדשו. הן מאשימות אותו בהדחה למעשה הרצח. הוא זועם עליהן, ונושא נאום. הוא טוען כי אפרודיטה, זאוס והרה קידשו את מוסד הנישואין, וכי נקמתו של אורסטס באשה שבגדה בבעלה היא נקמה מוצדקת. האריניות מסרבות לקבל את טענתו ומסתלקות.

אורסטס מגיע לאקרופוליס ולופת את פסלה של אתנה, מתחנן לעזרתה. האריניות מאתרות אותו שם. אתנה מקשיבה לאריניות שמסבירות את פשעו של אורסטס ואת תפקיד נקמת הדם בחברה. מכיוון שהיא מייחסת חשיבות רבה לדבריהן, הן מסכימות למשפטה של אתנה. אורסטס גם הוא מסכים לשיפוטה של אתנה. אתנה מאתרת אנשים שישמשו כשופטים.

המשפט מתנהל באראופגוס, גבעת ארס. אתנה ואחד עשר אזרחים משמשים כשופטים. האריניות משמשות כתובעות, ואילו אפולו מופיע כעד וכסנגור. הארניות שואלות את אורסטס האם הרג את אמו. הוא משיב בחיוב, והן סוברות כי בכך נסגר העניין. אפולו מסביר שחובתו של בן לאביו גדולה מחובתו לאמו. אתנה ושאר השופטים מקשיבים לטיעונים ולבסוף מכריעים לטובת אורסטס. אורסטס אסיר תודה ומבטיח לאתנה לעמוד לצדה ולצד העיר אתונה לעד.

האריניות זעמו על אתנה. פסק הדין נטל מהן את תפקידן ההיסטורי. אתנה מסבירה להן כי תפקידן לא נעלם אלא השתנה. הן לא יהיו נוקמות אלא שליחות צדק. נדרשים הסברים רבים עד שהן משתכנעות. היא מזמינה אותן לעמוד לצידה באתונה. היא משנה את שמן מאלות הנקמה לנוטות החסד. המחזה נגמר כאשר תהלוכה של נשים וילדות מלוות אותן למקדשן החדש.

תרגומים לעברית
--------------

* **שבע הטרגדיות**: פרומטוס הכבול—הפרסים—המבקשות מחסה—השבעה נגד תבי—אגממנון—נושאות הנסך—בנות החסד; תרגם מיוונית והוסיף מבואות, הערות ונספחים: שלמה דיקמן, ירושלים: מוסד ביאליק ('ספרי מופת מספרות העולם'), תשכ"ה.
* **נוטות החסד**; מיוונית: אהרן שבתאי, תל אביב: שוקן ('מחזות יווניים'), תשנ"א 1990.

עיבודים:

* **האורסטיאה**; עִבד לתיאטרון בן-זמננו לאו בריידי ; תרגם מאנגלית: אריה אהרני, תל אביב: אל"ף, 1964.

| מחזות אייסכילוס |
| --- |
| 

|  |  |
| --- | --- |
| המבקשות מחסה • הפרסים • שבעה נגד תבאי • פרומתאוס הכבול  **האורסטיאה**: אגממנון • נושאות הנסכים • נוטות החסד | אייסכילוס |

 |

קישורים חיצוניים
----------------

ויקישיתוף מדיה וקבצים בנושא **נוטות החסד** בוויקישיתוף
* נוטות החסד, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007426067705171
* BNE: XX2730266
* BnF: cb121944027 (data)
* GND: 4224984-3
* LCCN: n82084896
* NLA: 36580813
* SUDOC: 128534257
* VcBA: 492/14101
* VIAF: 188652016
* WorldCat (עם VIAF): 188652016

 |
פירוש נוסף ערך זה עוסק באלבום בשם גלגל מסתובב. אם התכוונתם לסינגל בשם זה, ראו גלגל מסתובב (שיר).

**גלגל מסתובב** הוא אלבום הסולו השני של המוזיקאי שמוליק קראוס, שיצא בשנת 1982 בהד ארצי.

האלבום הוא תוצר של שיתוף פעולה בין קראוס למוזיקאי אילן וירצברג שיחד הוציאו מספר אלבומים במהלך שנות השמונים והתשעים. קראוס הלחין את כל 11 שירי האלבום, בעוד וירצברג עיבד את השירים וניגן בכולם. את מרבית שירי האלבום כתב הפזמונאי יענקל'ה רוטבליט כשאת חמשת השירים הנותרים כתב המשורר וחברו של קראוס יבי. מהאלבום יצאו מספר להיטים ובהם "איך הגלגל מסתובב", "גיטרה", המתאר את אישיותו של קראוס שהתאפיינה באותן שנים מעליות וירידות (ולמעשה כל האלבום עוסק ב"גלגל מסתובב"): "אמרו שזה הסוף שלו, אמרו שהוא הלך/ אמרו שכח הכול, התחיל ללמוד תנ"ך/ ראו אותו בכרם עם דוד הזקן, אבל יותר מכל דבר אהב הוא לנגן בגיטרה", ו"שיר שמש". האלבום סימן את חזרתו של קראוס לחזית התעשייה המוזיקלית הישראלית, והן האלבום והן מסע ההופעות שיצא לאחר מכן זכו להצלחה ניכרת.

את עטיפת האלבום, כפי שמצוין בשיר "איך עושים תקליט" (המתאר את תהליך העבודה על האלבום), צייר האומן אורי ליפשיץ.

בגרסת הדיסק של האלבום נוסף השיר "רואים רחוק רואים שקוף" כשיר בונוס. השיר יצא במקור על תקליטון שנה לאחר צאת האלבום ונכלל לאחר מכן באלבום "אחרי עשרים שנה".

רשימת רצועות
------------

המוזיקה לשירים הולחנה על ידי שמוליק קראוס.

| מס' | שם | מילים | משך |
| --- | --- | --- | --- |
| 1. | איך הגלגל מסתובב | רוטבליט | 4:32 |
| 2. | בין הטיפות | יבי | 4:30 |
| 3. | שיר שמש | רוטבליט | 3:30 |
| 4. | פרחים | יבי | 4:33 |
| 5. | ארצי | יבי | 3:00 |
| 6. | ספרי לי | יבי | 3:15 |
| 7. | חייכי | יבי | 3:45 |
| 8. | חבר | רוטבליט | 3:22 |
| 9. | גיטרה | רוטבליט | 5:03 |
| 10. | איך עושים תקליט | רוטבליט | 3:30 |

| בונוס בגרסת התקליטור משנת 1992 |
| --- |
| מס' | שם | מילים | משך |
| 11. | רואים רחוק רואים שקוף | רוטבליט | 3:01 |

השתתפו בהקלטות
--------------

* שמוליק קראוס - גיטרות, קולות, פסנתר ("איך גלגל מסתובב")
* אילן וירצברג - עיבודים, פסנתר, פנדר, גיטרות, מיתרים, קולות
* אוהד אינגר - גיטרה בס
* אלון אולארצ'יק - גיטרה בס
* מיקי שביב - גיטרה בס
* אלון הלל - תופים
* מאיר ישראל - תופים, כלי הקשה
* דני פאר - פסנתר, עיבודים ("ארצי", "חייכי")
* משה לוי - פסנתר
* אבנר קנר - פסנתר
* רביב גזית - פרופט
* פרנקי גליקסמן - אקורדיון
* קורין אלאל - קולות
* הוקלט באולפני "טריטון" בבני-ברק - ינואר-מרץ 1982
* טכנאי הקלטה: דוד לוריא
**קולה** הוא משקה קל מוגז המכיל קפאין וקרמל. המשקה מקבל את צבעו החום כהה וטעמו המתוק מקרמל אף שצבעו לעיתים מועשר בצבע מאכל קרמל. המשקה מקבל את טעמו גם מרכיבים נוספים, שכוללים תערובות של וניל, קינמון ופירות הדר.

המשקה נקרא על שם אגוז הקולה, שבעבר היה מרכיב חיוני במשקה כמקור לקפאין, בנוסף לעלי הקוקה כחומרי טעם. כיום מייצרים גם משקאות קולה נטולי קפאין או עם תוספות חומרי טעם וריח המדמים פירות. את משקה הקולה ממתיקים בדרך כלל באמצעות סירופ תירס, אך לעיתים גם על ידי סוכר או ממתיק מלאכותי.

משקה הקולה מהווה כ-26% משוק המשקאות. בישראל נמכרים בשנה מעל ל-200 מיליון ליטר קולה (בסכום של כ-850 מיליון שקל), כאשר מוצרי הדיאט מהווים כחצי מתוכו.

צריכת קולה–עם וללא סוכר–נקשרה לבעיות רפואיות שונות במחקרים רפואיים רבים.[דרוש מקור]

מותגי קולה
----------

יש כיום מותגים רבים של קולה והעיקריים שביניהם מוכרים בשמות קוקה-קולה, פפסי קולה, RC קולה ומותגים מקומיים שונים. למותג ג'ולט קולה יש חובבים רבים בגלל אחוז הקפאין הגבוה המצוי בה (200 מ"ג לליטר בהשוואה ל-110 עד 130 מ"ג לליטר בפפסי וקוקה-קולה ול-320 מ"ג לליטר במשקה האנרגיה רדבול). למשקה הקולה הגרמני אפרי-קולה היה אחוז קפאין גבוה עד שהמוצר הושק מחדש בנוסחה חדשה בשנת 1999. אינקה קולה הוא משקה שמשווק במדינות רבות על ידי חברת קוקה-קולה והוא משקה הקולה העיקרי בחלק ממדינות דרום אמריקה. טוקולה וטרופיקולה הם המותגים הנמכרים בקובה וטרופיקולה נמכרת גם באיטליה. קיים גם מתכון "קוד פתוח" לקולה שנקרא OpenCola. על פי מתכון זה, כמות הסוכר הנדרשת להכנת תמצית הטעם הוא מעט יותר מקילו אחד לכל ליטר מים התמצית בהמשך מדוללת ביחס של 5:1 עם מי סודה.

בשנת 2002 הושק בצרפת מותג חדש בשם מכה קולה, על ידי טאופיק מטלוטי, שכוון ללקוחות מוסלמים עם הסיסמה "חשוב כמו מוסלמי, שתה כמו מוסלמי". ההשראה למשקה הגיעה ממותג הקולה האיראני זמזם קולה. המשקה הגיע לבריטניה בשנת 2003. חלק מהרווחים מופנים לפלסטינים ולצדקה. משקה דומה עם מטרה דומה, קיבלה קולה, הושק בשנת 2003 בבריטניה. קולה טורקה - מותג טורקי, וצלאל קולה הם מותגי קולה פופולריים בקרב המוסלמים בגרמניה.

מגוון משקאות קולה
### מותגים צפון אמריקאיים

* חברת קוקה-קולה:
	+ קוקה-קולה
	+ דיאט קוקה-קולה
	+ קוקה-קולה זירו
	+ קוקה-קולה בלק
	+ Thums Up המשקה המוביל בהודו
* פפסיקו:
	+ פפסי
	+ דיאט פפסי
	+ פפסי מקס
	+ פפסי ואן
* RC קולה
	+ RC FREE
* וירג'ין קולה

### מותגים דרום אמריקאיים

* אינקה קולה (פרו)
* טוקולה (קובה)

### מותגים אירופאיים

* אפרי-קולה (גרמניה)
* סינלקו קולה (גרמניה)
* ריבר קולה (גרמניה)
* קופולה (צ'כיה, סלובקיה)
* פולו קוקטה (פולין)
* קובה קולה (שוודיה)

### מותגים מזרח תיכוניים

* מכה קולה (מותג צרפתי במקור, מיוצר גם בדובאי)
* אשי מאשי קולה (איראן)
* זאם זאם קולה (איראן)
* ערב קולה (מצרים)

#### ישראל

* סופר דרינק
* קריסטל קולה
* 22 קולה
* גרין קולה
* קולה שופרסל

קישורים חיצוניים
----------------

ויקישיתוף מדיה וקבצים בנושא **קולה** בוויקישיתוף
* בלדד השוחי, מה מכילה הקולה?, באתר ערוץ עשר
* בלדד השוחי, האם יש בקולה קוקאין?, באתר ערוץ עשר
* קולה או דיאט קולה? באתר וואלה

הערות שוליים
------------

1. ↑  מירב קריסטל, אלו משקאות הישראלים קונים פחות?, באתר ynet, 30 באפריל 2014
2. ↑  מירב קריסטל, תחרות בקולה: שוופס עם 50% פחות סוכר, באתר ynet, 30 באפריל 2014
3. ↑  מירב קריסטל, גרין קולה: וילי פוד תמכור קולה דיאט עם סטיביה, באתר ynet, 1 באפריל 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563685505171
* LCCN: sh94001699
* NKC: ph121718

 |
**שיווי משקל הידרוסטטי** הוא מצב בו כוח הכבידה מאוזן על ידי לחץ הזורם (גז או נוזל) שעליו פועל כוח הכבידה. תיאור התנהגות גז או נוזל בשדה כבידה מתאר מערכות שונות: תהליכים המתרחשים בפנים כוכבים, מבנה האטמוספירה של כדור הארץ וכוכבי לכת אחרים. שיווי המשקל ההידרוסטטי משמעותי גם בקביעת ההבדל בין כוכב לכת לכוכב לכת ננסי.

ניסוח מתמטי
-----------

עבור מצב של מנוחה או מהירות קבועה, חוקי ניוטון מאפשרים את ניתוח הכוחות הפועלים על תא נפח גלילי המלא בגז אידיאלי ולנסח משוואת מצב המתארת את התנאים המתקיימים בעת שיווי משקל הידרוסטטי. הכוחות הפועלים הם:

* כוח המשיכה הפועל מתואר על ידי המשוואה {\displaystyle F\_{weight}={{Gm\_{1}m\_{2}} \over R^{2}}}. ניתן לנסח מחדש משוואה זו על ידי התייחסות לצפיפות הגז ונפחו במקום למסת הגליל. כמו כן, ניתן להניח שהגליל עצמו אינו גדול במידה שכוח המשיכה ישתנה במידה משמעותית בין קצותיו ולכן עוצמת כוח המשיכה תיוותר קבועה בו בקירוב. משוואה זו תנוסח כך :{\displaystyle F\_{weight}=\rho \cdot g\cdot V} כאשר {\displaystyle \rho } היא צפיפות הגז ו-g תאוצת הכובד בגובה בו נמצא הגליל.
* לחץ על חלקו התחתון של הגליל כלפי מעלה מן הגז שתחתיו מתואר על ידי המשוואה {\displaystyle F\_{bottom}=-P\_{bottom}\cdot A}.
* לחץ כלפי מטה שפועל על חלקו העליון של הגליל מן הגז שמעליו, מתואר על ידי המשוואה {\displaystyle F\_{top}=P\_{top}\cdot A}.

סיכום השפעות אלו מניב את שוויון הכוחות הפועל על תא זה:

{\displaystyle F\_{total}=F\_{top}+F\_{bottom}+F\_{weight}=P\_{top}\cdot A-P\_{bottom}\cdot A+\rho \cdot g\cdot A\cdot h}.
מן הדרישה שסכום הכוחות יהיה 0 ניתן לנסח את הקשר הבא הקושר בין הפרש הלחצים על קצוות הגליל לבין צפיפות הגז בו: {\displaystyle P\_{top}-P\_{bottom}=-\rho \cdot g\cdot h}.

שינוי של גובה הגליל יגרור שינוי בלחץ. עבור שינויים אינפיניטיסימאליים, נקבל את הצורה הדיפרנציאלית של המשוואה :{\displaystyle dP=-\rho (P)\cdot g(h)\cdot dh}. מציאת ההשתנות של צפיפות הגז כפונקציה של הגובה איננה בהכרח טריוויאלית ודורשת הנחות נוספות.

ראו גם
------

* דינמיקה
* סטטיקה
* מכניקת הזורמים
* שיווי משקל מכני
* משוואת ליין-אמדן
* אי-יציבות ג'ינס

לקריאה נוספת
------------

* הרפז עמוס, **התפתחות כוכבים**, הוצאת ספרית פועלים, תשנ"ה 1995
* מאיר מידב, נח ברוש, חגי נצר, **היקום - יסודות האסטרופיזיקה**, הוצאת האוניברסיטה הפתוחה, 2000
* 
* Dale A. Ostilie, Bradley W. Carroll, **Modern Stellar Astrophysics**, Addison-Wesley, 2007.

קישורים חיצוניים
----------------

ויקישיתוף מדיה וקבצים בנושא **שיווי משקל הידרוסטטי** בוויקישיתוף